La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 26 de novembre de 2019, que són les que els corresponen els números 727/2019 a 790/2019 i dóna compte al Ple de les actuacions realitzades de conformitat amb la valoració de les admissions que s'ha dut a terme.
Es dóna per llegida l'acta de la sessió del dia 21 de novembre de 2019, corresponent a la sessió quaranta-tres del Ple.
Proposta de resolució de finalització de la Reclamació 427/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 427/2019 per pèrdua d'objecte, interposada contra l'Ajuntament de Barcelona, i relativa a l'accés als llistats d'espècies i individus del zoo de Barcelona, comenta la tramitació d'aquest procediment iniciat mitjançant el procediment de mediació que tanmateix, no va permetre l'assoliment d'un acord entre les parts.
El ponent exposa que amb posterioritat a la celebració de la sessió de mediació l'administració ha facilitat la informació disponible a la persona reclamant i que correspon per tant, finalitzar per pèrdua de l'objecte de la reclamació.
El ponent introduirà unes esmenes als antecedents de la Proposta de reclamació a fi d'especificar les darreres actuacions del procediment de reclamació a la resolució definitiva.
Proposta de resolució de finalització de la Reclamació 466/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 466/2019 per pèrdua d'objecte, formulada contra l'Ajuntament de Calella, en el marc de la qual es demana informació sobre l'impacte econòmic de dos esdeveniments de triatló, relaciona les actuacions dutes a terme i la informació que ha estat facilitada a la persona reclamant, que té la condició d'electe local.
Correspon per tant, finalitzar per pèrdua sobrevinguda de l'objecte de la reclamació, atès que durant la tramitació de la reclamació davant la GAIP, l'administració reclamada ha facilitat la informació.
Proposta de resolució d'estimació parcial i pèrdua parcial de l'objecte de la Reclamació 596/2019
El senyor Josep Mir, ponent de la Proposta de resolució d'estimació parcial i pèrdua parcial de l'objecte de la Reclamació 596/2019, interposada contra l'Ajuntament d'Abrera, i relativa a l'accés a la còpia de les proves realitzades en un procediment de selecció de personal per part de la persona interessada, exposa que una part de la informació reclamada li ha estat facilitada, però tanmateix manca la tercera prova i per tant, correspon estimar parcialment la reclamació en relació amb el dret d'accés a aquesta documentació.
Proposta de resolució d'estimació de la Reclamació 629/2019
El senyor Josep Mir, ponent de la Proposta de resolució d'estimació de la Reclamació 629/2019, formulada contra la Mancomunitat d'abastament d'aigua del Solsonès i que té per objecte l'accés a les últimes factures emeses de cada comptador a nom de cada membre de la Junta, relaciona els elements més rellevants de la tramitació i la fonamentació del sentit estimatori de la Proposta.
El ponent exposa que s'ha dut a terme el tràmit de trasllat a totes les terceres persones afectades, sense que s'hagin formulat al·legacions per part de cap d'elles.
La senyora Elisabet Samarra formula esmenes al text de la Proposta que seran introduiïdes pel ponent a la resolució definitiva.
Proposta de resolució de finalització de la Reclamació 634/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 634/2019 per pèrdua d'objecte, formulada contra l'Ajuntament de Palau-solità i Plegamans en el marc de la qual es reclama l'accés la Relació de llocs de treball actualitzada, exposa que durant la tramitació de la reclamació se li ha facilitat a la part reclamant, que té la condició de sindicat i per tant, es pot finalitzar el procediment per pèrdua sobrevinguda del seu objecte.
Proposta de resolució de finalització de la Reclamació 638/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 638/2019 per pèrdua d'objecte, interposada contra l'Organisme de Gestió Tributària de la Diputació de Barcelona, relativa a l'accés a la còpia d'unes notificacions infructuoses i de la publicació al butlletí oficial d'una resolució sancionadora, exposa que li ha estat facilitada a la persona reclamant tota la informació de la què disposa l'Organisme de Gestió Tributària durant la tramitació del procediment de reclamació davant la GAIP i per tant, correspon finalitzar per pèrdua sobrevinguda del seu objecte.
Proposta de resolució de finalització de la Reclamació 640/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 640/2019 per pèrdua d'objecte, formulada contra l'Ajuntament de Lloret de Mar, en el marc de la qual es reclama l'accés a un expedient disciplinari propi, relaciona les actuacions que han tingut lloc durant el procediment i que han permès que li sigui facilitada la informació reclamada, de manera que s'ha produït la pèrdua sobrevinguda de l'objecte de la reclamació.
Proposta de resolució d'estimació de la Reclamació 644/2019
La senyora Elisabet Samarra, ponent de la Proposta de resolució d'estimació de la Reclamació 644/2019, formulada contra l'Ajuntament de Valls, en relació amb l'accés a informació sobre el Pla especial urbanístic pendent d'aprovació, exposa en detall la naturalesa de la informació a la qual es reclama accés per part de l'Associació Forestal de les Comarques de Tarragona, i els límits que són objecte de ponderació a la Proposta de resolució.
Es debaten alguns dels elements que planteja la reclamació i el senyor Josep Mir formula unes esmenes al text de la Proposta que la ponent incorporarà a la resolució definitiva.
Proposta de resolució de finalització de la Reclamació 652/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 652/2019 per pèrdua d'objecte, interposada contra l'Ajuntament del Vendrell i que té per objecte l'accés a un escrit adreçat per l'Ajutnament al Departament de Territori i Sostenibilitat de la Generalitat per a instar la valoració de la necessitat de pantalles acústiques a l'Autopista AP7, exposa que durant la tramitació del procediment s'ha facilitat una còpia de l'escrit i per tant, s'ha esvaït l'objecte de la controvèrsia plantejada de manera que correspon finalitzar el procediment per pèrdua sobrevinguda del seu objecte.
Proposta de resolució d'estimació de la Reclamació 659/2019
El senyor Josep Mir, ponent de la Proposta de resolució d'estimació de la Reclamació 659/2019, formulada contra el Centre Educatiu d'Infantil i Primària President Salvans/ Escola Aurò de Terrassa que depèn del Departament d'Educació de la Generalitat i relativa a l'accés a dades relacionades amb la taxa cobrada pel CEIP a les famílies, exposa que uan part de la informació ha estat facilitada durant la fase de sol·licitud però tanmateix, correspon estimar parcialment la reclamació, atès que manca informació sobre la qual es reconeix el dret d'accés a la informació pública de la persona reclamant.
Es proposa precisar que el caràcter estimatori és parcial i per tant, el ponent introduirà l'esmena en el sentit de la resolució.
Proposta de resolució d'estimació de la Reclamació 660/2019
El senyor Josep Mir, ponent de la Proposta d'estimació de la Reclamació 660/2019, interposada contra l'Ajuntament de Montblanc, en el marc de la qual es reclama informació sobre les retribucions del gerent de l'empresa pública d'aigües, exposa que l'Ajuntament no ha fet arribar a la GAIP ni informe ni còpia de l'expedient d'aquesta sol·licitud d'informació, sense que aquest fet impedeixi prosseguir amb la tramitació del procediment i en aquest cas, proposar l'estimació de la Reclamació, tenint en compte que la informació que es reclama ja està prevista pel legislador com a objecte de publicitat activa, i per tant, amb més motiu ha de poder ser objecte del dret d'accés a la informació pública.
Proposta de resolució de finalització de la Reclamació 661/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 661/2019 per pèrdua d'objecte, formulada contra l'Ajuntament de Vallgorguina, i que té per objecte l'accés als plans de protecció civils municipals, analitza de forma conjunta aquesta Reclamació i les que són objecte dels punts catorzè i quinzè de l'ordre del dia, interposada per la mateixa persona reclamant contra l'Ajuntament de Vallgorguina.
La Reclamació 662/2019 té per objecte l'accés al Pla d'igualtat d'homes i dones i la Reclamació 663/2019 l'accés al Protocol per a la prevenció, detecció i abordatge de l'assetjament sexual.
En els tres procediments la informació ha estat facilitada durant la tramitació de la reclamació a la persona reclamant, que té la condició de càrrec electe de l'Ajuntament i s'ha produït per tant la pèrdua sobrevinguda de l'objecte de la reclamació, de manera que correspon finalitzar el procediment.
La ponent introduirà esmenes tècniques als textos de les Propostes en la seva versió definitiva.
Proposta de resolució de finalització de la Reclamació 662/2019 per pèrdua d'objecte
Proposta de resolució de finalització de la Reclamació 663/2019 per pèrdua d'objecte
Proposta de resolució de finalització de la Reclamació 664/2019 per pèrdua d'objecte
El senyor Josep Mir, ponent de la Proposta de finalització de la Reclamació 664/2019 per pèrdua d'objecte, interposada contra l'Ajuntament de Barcelona, en el marc de la qual es reclama informació relativa a la còpia de l'expedient d'un procediment selectiu de personal, exposa que correspon finalitzar per pèrdua sobrevinguda dels seu objecte perquè durant la tramitació de la reclamació davant la GAIP s'ha facilitat l'expedient complet del qual disposa l'Ajuntament de Barcelona.
Proposta de resolució de finalització de la Reclamació 667/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 667/2019 per pèrdua d'objecte, interposada contra l'Ajuntament d'Ivorra, i que té per objecte l'accés a la data i durada de la concessió del servei d'abastament d'aigua, i de les que són objecte dels punts divuitè, dinovè, vintè i vint-i-cinquè del present ordre del dia, reclamacions interposades per la mateixa persona reclamant per obtenir la mateixa informació respectivament dels Ajuntaments de Sanaüja, Torà i Sant Hipòlit de Voltregà informa que durant el desenvolupament de la tramitació dels quatre procediments de reclamació s'ha facilitat la informació reclamada a la persona reclamant i per tant, s'ha produït la pèrdua sobrevinguda de l'objecte de la reclamació.
Proposta de resolució de finalització de la Reclamació 668/2019 per pèrdua d'objecte
Proposta de resolució de finalització de la Reclamació 669/2019 per pèrdua d'objecte
Proposta de resolució d'estimació de la Reclamació 670/2019
La senyora Elisabet Samarra, ponent de la Proposta de resolució d'estimació de la Reclamació 670/2019, formulada contra l'Ajuntament del Prat de Llobregat, i que té per objecte l'accés a informació sobre les funcions pròpies dels funcionaris interins adscrits a la Policia Local, exposa que correspon estimar el dret de la part reclamant, que té la condició de sindicat, a la informació que es demana si aquesta està documentada i per tant, és informació preexistent i sobre la qual es pot projectar el dret d'accés a la informació pública, sense que es recongui el dret a que sigui elaborada de nou un informe o un document descriptiu de les funcions esmentades.
Proposta de resolució d'inadmissió de la Reclamació 672/2019
El senyor Josep Mir, ponent de la Proposta de resolució d'inadmissió de la Reclamació 672/2019, en el marc de la qual s'interroga a l'Ajuntament de Barcelona sobre les seves previsions per augmentar la participació ciutadana en el Consell Rector de l'Institut Municipal de Persones amb Discapacitat, assenyala que correspon inadmetre la Reclamació perquè l'Ajuntament ha justificat que no disposa d'informació preexistent que documenti aquestes previsons de futur i així ha estat informada la persona reclamant.
Proposta de resolució de finalització de la Reclamació 678/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 678/2019 per pèrdua d'objecte, interposada contra l'Ajuntament de Sitges, i que té per objecte l'accés a les proves d'un procés selectiu per part d'una persona que té la condició d'interessada, relaciona les actuacions que s'han dut a terme durant la tramitació de la reclamació i que permeten finalitzar el procediment per pèrdua sobrevinguda del seu objecte, atès que l'Ajuntament ha faciltat la informació a la persona reclamant en el marc del procediment de reclamació davant la GAIP.
Proposta de resolució d'inadmissió parcial i pèrdua parcial de l'objecte de la Reclamació 683/2019
El senyor Josep Mir, ponent de la Proposta de resolució d'inadmissió parcial i pèrdua parcial de l'objecte de la Reclamació 683/2019, formulada contra la Direcció General d'Economia Social, el Tercer Sector, les Cooperatives i l'Autoempresa del Departament de Treball, Afers Socials i Famílies de la Generalitat, i relativa a l'accés al resultat de la revisió de resolucions de denegació de sol·licituds de renda garantida de ciutadania, exposa els elements més rellevants de la tramitació d'aquest procediment i que correspon finalitzar per pèrdua parcial del seu objecte perquè en el marc del procediment de reclamació s'ha facilitat un informe que respon a una part de la informació reclamada i en canvi, ha de ser inadmesa la petició que es traslladi al Parlament de Catalunya i als grups parlamentaris la informació atès que aquesta petició no és objecte d'empara en exercici del dret d'accés a la informació pública.
Proposta de resolució d'inadmissió de la Reclamació 687/2019
El senyor Josep Mir, ponent de la Proposta de resolució d'inadmissió de la Reclamació 687/2019, interposada contra l'Ajuntament de Barcelona, en el marc de la qual es reclama l'accés a informació sobre els criteris que utilitza l'Institut Barcelona Esports per a prioritzar les obres d'adaptació d'equipaments esportius, indica que correspon inadmetre la Reclamació perquè l'Ajuntament ha justificat que no disposa d'informació preexistent que documenti els criteris per a adaptar els equipaments esportius i així ha estat informada la persona reclamant.
Proposta de resolució de finalització de la Reclamació 692/2019 per pèrdua d'objecte
Proposta de resolució de finalització de la Reclamació 711/2019 per pèrdua objecte
El senyor Josep Mir, ponent de la Proposta de resolució de finalització de la Reclamació 711/2019 per pèrdua d'objecte, interposada contra l'Empresa de Serveis i Promocions d'Iniciatives Municipals (ESPIMSA) i Ajuntament de Tarragona, en el marc de la qual es reclama informació sobre el tècnic responsable i l'exercici de funcions de control respecte el Mercat de Bonavista, exposa que correspon finalitzar per pèrdua sobrevinguda del seu objecte perquè durant la tramitació de la reclamació s'ha facilitat a la persona reclamant la informació que sol·licitava.
El ponent exposa que també correspon finalitzar per pèrdua sobrevinguda del seu objecte la Reclamació 721/2019, interposada per la mateixa persona reclamant, sobre informació relativa a ingressos i despeses de l'aparcament del Mercat.
En ambdós casos ESPIMSA ha facilitat la informació a la persona reclamant.
En darrer terme, el senyor Josep Mir analitza la Reclamació 730/2019, plantejada entre les mateixes parts, que ha de ser inadmsesa per prematura, atès que ha estat interposada abans que transcorri el termini que té ESPIMSA o l'Ajuntament de Tarragona per resoldre la sol·licitud.
Proposta de resolució d'inadmissió de la Reclamació 720/2019
El senyor Josep Mir, ponent de la Proposta de resolució d'inadmissió de la Reclamació 720/2019, formulada contra l'Ajuntament de Rubí, relativa a l'accés a informació sobre el posicionament de l'Ajuntament sobre la dotació de pistoles elèctriques a la Policia Local, exposa que correspon inadmetre la reclamació, atès que la part reclamant, sol·licita que sigui elaborat un informe policial i que s'impulsi un conveni perquè la Policia Local pugui fer ús d'aquests dispositius, de manera que no es sol·licita l'accés a informació preexistent, tal i com exigeix l'exercici del dret d'accés a la informació pública i correspon inadmetre la reclamació.
Proposta de resolució de finalització de la Reclamació 721/2019 per pèrdua objecte
Proposta de resolució d'inadmissió de la Reclamació 726/2019
El senyor Josep Mir, ponent de la Proposta de resolució d'inadmissió de la Reclamació 726/2019, formulada contra l'Ajuntament de Lleida, en el marc de la cual es reclama informació sobre els pressupostos participatius, exposa que correspon inadmetre aquesta Reclamació i la 732/2019, 733/2019 i 734/2019, tote elles relatives a informació municipal, perquè en tots els casos la persona reclamant, que té la condició de regidor de l'Ajuntament, no sol·licita informació a l'empara del dret a accedir a la informació municipal necessària per a l'exercici de les funcions de representació que corresponen als electes locals, sinó en exercici del seu dret a formular precs i preguntes, instrument de diferent naturalesa l'exercici del qual no pot ser revisable en seu de la Comissió.
És per aquest motiu que es proposa la inadmissió d'aquesta i la resta de reclamacions esmentades interposades contra l'Ajuntament de Lleida per la mateixa persona reclamant.
Proposta de resolució d'inadmissió de la Reclamació 730/2019
Proposta de resolució d'inadmissió de la Reclamació 732/2019
Proposta de resolució d'inadmissió de la Reclamació 733/2019
Proposta de resolució d'inadmissió de la Reclamació 734/2019
S'incorporen per unanimitat a l'ordre del dia de la reunió d'avui les Propostes de resolució d'inadmissió de les Reclamacions 742/2019 i 743/2019.
Proposta de resolució d'inadmissió de la Reclamació 742/2019
La senyora Elisabet Samarra, ponent de la Proposta de resolució d'inadmissió de la Reclamació 742/2019, formulada contra la Direcció General d'Atenció a la Infància i la Adolescència del Departament de Treball, Afers Socials i Famílies amb l'objecte d'accedir a actes de les reunions de la Comissió Interdepartamental per a l'Impuls de la Protecció Efectiva davant els Maltractaments a Infants i Adolescents, exposa que correspon inadmetre aquesta Reclamació i la que s'analitza en el següent punt de l'ordre del dia, sobre informació dels centres i recursos per al sistema de portecció a infants i adolescents de la Generalitat de Catalunya (Reclamació 743/2019) perquè en ambdós casos la persona reclamant, les ha interposades abans que s'hagi exhaurit el termini de què disposa l'administració per resoldre, i són per tant, prematures.
Proposta de resolució d'inadmissió de la Reclamació 743/2019
És objecte d'anàlisi en el punt anterior de l'ordre del dia, el punt trenta-quatrè.